पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. एसडीएम ऑफिस में दलालों की सक्रियता इस कदर है कि वे खुद ही सरकारी मुहर लगाकर अधिकारियों के फर्जी साइन भी कर रहे हैं। इतना ही नहीं रसीद बेशक वाहन मालिक ले जाए लेकिन दलाल बिना रसीद के लिए आरसी कार्यालय से निकलवाकर अपनी जेब में रखकर घूमते हैं। इसमें एसडीएम कार्यालय के कर्मचारियों की मिलीभगत से इंकार नहीं किया जा सकता। इसलिए अधिकतर आरसी दफ्तर से नहीं बल्कि दलाल की जेब से दी जाती हैं। एक ऐसा ही मामला हाल ही में सामने आया है।
आरसी (रजिस्ट्रेशन कॉपी) की डुप्लीकेट कॉपी पर मुहर के ऊपर किसी दलाल ने अपने साइन कर दिए। बाद में यही आरसी कंपलीट होने के बाद दफ्तर में नहीं मिली बल्कि दलाल ने इसको बिना रसीद के लिए निकलवाकर अपनी जेब में रख लिया।
ऐसे किए फर्जी साइन : सेक्टर-30 निवासी एक युवती ने स्कूटी की डुप्लीकेट आरसी के लिए एसडीएम दफ्तर में अप्लाई किया। दफ्तर में एक व्यक्ति ने उससे काम जल्द कराने की बात कही और अपनी फीस बताई।इसपर युवती ने 17 अप्रैल 2013 को दलाल को आरसी के दस्तावेज दे दिए। दलाल ने युवती को एक स्लिप दी जिसपर मुहर एवं साइन थी लेकिन आरसी के कंपलीट होने की तारीख नहीं थी। डेढ़ माह तक युवती कई बार एसडीएम दफ्तर में गई। इसके बाद जब आरसी की स्लिप को एसडीएम कार्यालय के स्लिप काटने वाले कर्मचारी को दिखाया गया तो उसने मुहर के ऊपर साइन फर्जी बताए। इसके बाद दलाल से संपर्क किया गया तो आरसी इसके पास ही मिली। जबकि युवती के पास आरसी की स्लिप थी, इसके बावजूद दलाल ने कार्यालय से आरसी निकलवा ली।
(आगे की स्लाइड में देखें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn